wickkiey/tamil-wikipedia-chunked huggingface dataset:
# விலங்கினவாதம்

## வரலாறு

### விலங்கினவாத எதிர்ப்பு இயக்கம்

விலங்கினவாதத்தற்கு எதிராக குரலெழுப்பிய முதல் பிரெஞ்சு ஆர்வலர்களான டேவிட் ஒலிவியர், வெஸ் போனார்டெல், மற்றும் பிராங்காய்ஸ் பிளாங்கன் ஆகியோரால் பிரெஞ்சு மொழி ஆய்விதழான *Cahiers antispecistes* ("விலங்கினவாத எதிர்ப்பாளர்களின் குறிப்பேடுகள்") 1991-ல் நிறுவப்பட்டது. பிரான்சில் விலங்கினவாதத்திற்கு எதிரான கருத்துக்களை பரப்புவதும், விலங்கு நெறியியல் தலைப்பில், குறிப்பாக விலங்கின விடுதலைக்கும் சூழலியலுக்கும் இடையே உள்ள வேறுபாட்டை எடுத்துரைக்கும் விதத்தில், விவாதங்களை ஊக்குவிப்பதும் இவ்வாய்விதழின் நோக்கமாகும். ஆங்கிலம் பேசும் நாடுகளைப் போலல்லாது ஸ்பானிஷ் பேசும் நாடுகளில் எதிர்விலங்கினவாதச் சித்தாந்தம் (anti-speciesism) எனப்படும் விலங்கினவாத எதிர்ப்புக் கோட்பாடே விலங்குரிமை செயற்பாடுகளுக்கு ஏற்ற அணுகுமுறையாக பெரும்பான்மையாக விளங்குகிறது என்று எஸ்டெலா டியஸ், ஆஸ்கர் ஹோர்டா உள்ளிட்ட அறிஞர்கள் சுட்டுகின்றனர். இத்தாலியில், தற்கால விலங்கினவாத எதிர்ப்பு இயக்கத்தில் இரண்டு தனித்துவமான போக்குகள் காணப்படுகின்றன: முதலாவது தீவிர மேலாதிக்க எதிர்ப்பு நிலைகளையும் இரண்டாவது பிரதான நவதாராளவாத நிலைகளையும் கொண்டு செயற்படுபவை.  
சமீப நாட்களில், பண்ணை விலங்கு உரிமைகள் இயக்கம் (Farm Animal Rights Movement), பீட்டா (People for the Ethical Treatment of Animals) உள்ளிட்ட விலங்குரிமைக் குழுக்கள் ஆண்டுதோறும் ஜூன் 5 அன்று விலங்கினவாதத்திற்கு எதிரான உலக தினத்தைக் கடைபிடித்து அதன் மூலம் விலங்கினவாத எதிர்க்கருத்தை பிரபலப்படுத்தி வருகின்றன. இது போன்ற மற்றொரு நாள் உலக விலங்கினவாத ஒழிப்பு நாள் (WoDES) என்று ஆண்டுதோறும் ஆகஸ்ட் மாத இறுதியில் கடைபிடிக்கப்படுகிறது. இந்த நாள் 2015 ஆம் ஆண்டு முதல் வருடந்தோறும் நடத்தப்படுகிறது.
# விலங்கினவாதம்

## விலங்குத் தொழிற்கூட்டுடனான தொடர்பு

தொழிற்சாலைப் பண்ணைகள், விலங்கு உடற்கூறாய்வு, வேட்டையாடுதல் மற்றும் மீன் பிடித்தல், உயிரியல் பூங்காக்கள், வனவிலங்கு வர்த்தகம் போன்ற விலங்குத் தொழிற்கூட்டின் உள்ளடக்க செயற்பாடுகளின் கருத்தியல் அச்சாணியாக விலங்கினவாதம் விளங்குவதாக பியர்ஸ் பெய்ர்ன் கருதுகிறார்.  
விலங்குகளை வெறும் பொருளாதார வளங்களாக மட்டுமே குறைத்துப் பார்க்கும் அளவிற்கு அனைத்து வகையான விலங்குப் பொருட்களின் உற்பத்தியும் விலங்கினவாதத்தில் வேரூன்றியுள்ளதாக அறிஞர்கள் கூறுகின்றனர். ஏற்கனவே 1800களின் பிற்பகுதியில் விலங்குரிமை இயக்கமொன்று ஐக்கிய அமெரிக்காவில் ஆரம்பமாகிவிட்ட போதிலும், 1970களில் ரிச்சர்ட் ரைடர் விலங்கினவாதக் கருத்தை கல்வித்துறைக்கு எடுத்து வந்த காலகட்டத்தை ஒட்டியே விலங்குத் தொழிற்துறையின் வளர்ச்சியின் விளைவாக விலங்குகள் நடத்தப்படும் விதத்தைக் கண்காணிக்கும் சில சட்டங்கள் இயற்றப்பட்டன. பின்னாட்களில் ரிச்சர்ட் டி. ரைடர் மற்றும் பீட்டர் சிங்கர் ஆகியோர் 1970களிலும் 1980களிலும் பிரபலப்படுத்திய சிந்தனைகளுக்கு முன்னறிவிக்கும் விதமாகவும் விலங்குகளின் உரிமைகள் குறித்தும் அவற்றை மனிதாபிமான முறையில் கையாள்வது குறித்தும் நமது மனப்பான்மையை மாற்றும் விதமாகவும் இந்த சீரிய சட்டங்கள் இருந்தன என்பது நோக்கத்தக்கது.
# விலங்கினவாதம்

## விலங்குத் தொழிற்கூட்டுடனான தொடர்பு

### பெருங்குரங்கின நபர்த்தன்மை

பெரிய மனிதக்குரங்கு இனங்களின் குணாதிசயங்களைக் கருத்தில் கொண்டு வெறும் விலங்கு வன்கொடுமை தடுப்புச் சட்டத்தின் கீழ் மட்டும் அவற்றைக் காக்காது கூடுதலாக அவற்றின் உணர்திறனையும் நபர்த்தன்மையையும் சட்டபூர்வமாக அங்கீகரிக்க வேண்டும் என்பதே பெருங்குரங்குகளின் நபர்த்தன்மை என்ற சிந்தனையின் மையக் கருத்தாகும். மனிதரல்லா முதனி வகை விலங்கினங்களுக்கு நபர்த்தன்மை வழங்குவது என்பது அவற்றின் தனிப்பட்ட நலத்தேவைகளைக் கருத்தில் கொள்ளும் செயலை உள்ளடக்கியது.
# விலங்கினவாதம்

## அனுசரிப்பு

விலங்கினவாதத்தை கண்டிக்கும் நோக்கத்தோடு ஆண்டுதோறும் ஆகஸ்ட் மாத இறுதியில் உலக விலங்கினவாத ஒழிப்பு நாள் ஒரு சர்வதேச நிகழ்வாக அனுசரிக்கப்படுகிறது. இந்த நாள் அனுசரிப்பு முதன் முதலில் 2015-ம் ஆண்டு சுவிஸ் சங்கமான Pour l'Egalité Animale (PEA) என்ற அமைப்பின் உறுப்பினர்களால் தொடங்கப்பட்டது. இவ்வமைப்பானது ஆண்டுதோறும் சர்வதேச தினத்தை ஒருங்கிணைத்து, ஆதரித்தும் உதவியும் வருகிறது.  
இதே போன்று மற்றொரு நிகழ்வான "விலங்கினவாததிற்கு எதிரான உலக தினம்" அல்லது "விலங்கினவாத எதிர்ப்பு நாள்" ஒவ்வொரு ஆண்டும் ஜூன் 5-ஆம் தேதி கடைபிடிக்கப்படுகிறது.
# புது பன்வேல்

**புது பன்வேல்** (**New Panvel / Navé Panvel**) இந்தியாவின் மகாராட்டிரா மாநிலத்தின் தானே மாவட்டடத்தில் உள்ள நகரம் ஆகும். இது பன்வேல் மாநகராட்சிக்கு உட்பட்டது. இது குடியிருப்பு, வணிகம் மற்றும் கல்வி நிலையப் பகுதியாகும். இதனருகில் பழைய பன்வேல் நகரம் உள்ளது. இது நவி மும்பை முனையில் உள்ளது. புது பன்வேல் நகரம் கிழக்கு மற்றும் மேற்கு என இரண்டாகப் பிரிக்கப்பட்டுள்ளது. பன்வேல் மேம்பாலம் இதனை இணைக்கிறது. கிழக்கு புது பன்வேல் பகுதியில் பன்வேல் தொடருந்து நிலையம் உள்ளது. மேற்கு புது பன்வேல் பகுதிக்கு அருகில் சின்ன கந்தா காலனி மற்றும் பெரிய கந்தா காலனி உண்டு.
புது பன்வேல் நகரத்தின் அருகில் பிவண்டி, தானே நகரங்கள் உள்ளது.
# புது பன்வேல்

## கல்வி

- சத்திரபதி சிவாஜி மகாராஜ் பல்கலைக்கழகம், பன்வேல்
- பிள்ளை பன்னாட்டு அகாதமி
- பிள்ளை பொறியியல் கல்லூரி, புது பன்வேல், கிழக்கு
- மகாத்மா அகாதமி & விளையாட்டுப் பள்ளி, புது பன்வேள், மேற்கு
- டி. ஏ. வி. பொதுப் பள்ளி புது பன்வேல், கிழக்கு
- டி.டி. அறிவியல், வணிகம் மற்றும் மேலாண்மை கல்லூரி, புது பன்வேல்
- என் என். பலிவாலா இளையோர் கல்லூரி, புது பன்வேல்
- சாந்திநிகேதன் பொதுப்பள்ளி, புது பன்வேல், கிழக்கு
- பிள்ளை கலை, வணிகம் மற்றும் அறிவியல் கல்லூரி, புது பன்வேல்
- புனித தாமஸ் அகாதமி, புது பன்வேல்
- அஞ்சுமான் இசுலாம் கல்சேகர் தொழில்நுட்ப நிறுவன வளாகம்
# கார்கர்

**கார்கர்** (**Kharghar**) இந்தியாவின் மகாராட்டிரா மாநிலத்தின் ராய்கட் மாவட்டத்தின் வடக்கு முனையில் உள்ள பன்வேல் மாநகராட்சிக்குட்பட்ட நகரப் பகுதியாகும். இது நவி மும்பையின் புறநகர் பகுதியாகும். இது மும்பை பெருநகரப் பகுதியின் ஒரு அங்கமாகும்.
# கார்கர்

## போக்குவரத்து

### நவி மும்பை மெட்ரோ

கார்கர் பகுதி டிசம்பர் 2021 இறுதிக்குள் நவி மும்பை மெட்ரோவுடன் இணைக்கப்படவுள்ளது.
# நெரூள்

**நெரூள்** (**Nerul**) இந்தியாவின் மகாராட்டிரா மாநிலத்தின் தானே மாவட்டத்தில் உள்ள நவி மும்பை பகுதியில் அமைந்த ஒரு புறநகர் பகுதியாகும். இதனருகில் வாசி, கார்கர் நகரப்பகுதிகள் உள்ளது. நெரூள் நகரப் பகுதி குடியிருப்புகளுக்கும், பூங்காக்களுக்கும் பெயர் பெற்றது.
# நெரூள்

## கல்வி

- ரயான் நேரூள் பன்னாட்டுப் பள்ளி
- பிரசெண்டேசன் கான்வெண்ட் பள்ளி
- அபீஜெய் பள்ளி
- டிஏவி பொதுப்பள்ளி
- தில்லி பொதுப் பள்ளி
- செயிண்ட் சேவியர் உயர்நிலைப் பள்ளி & இளையோர் கல்லூரி
- மகாத்மா காந்தி உயர்நிலைபள்ளி & இளையோர் கல்லூரி & சட்டக் கல்லூரி
- புனித அகஸ்டின் உயர்நிலைப்பள்ளி
- ராமாராவ் அதிக் தொழில் நுட்பக் கல்லூரி
- தேர்னா பொறியியல் கல்லூரி
- SIES பொறியியல் கல்லூரி
- SIES கலை, வணிகம் & அறிவியல் கல்லூரி
- தேர்னா மருத்துவக் கல்லூரி
# அனுராதா சர்மா புஜாரி

**அனுராதா சர்மா புஜாரி** (**Anuradha Sharma Pujari** அசாமி: অনুুরাধা শৰ্মা পূজারী) (பிறப்பு 1964) ஓர் அசாமிய பத்திரிகையாளர் மற்றும் எழுத்தாளர். இவர் *சடின்* மற்றும் *சத்சோரி* ஆகியவற்றின் ஆசிரியர் ஆவார். அசாமிய இலக்கியத்திற்கான இவரது பங்களிப்புகளில் புனைகதை மற்றும் கட்டுரைகள் அடங்கும். இவர் குவகாத்தியில் உள்ள பஞ்சாபரியில் வசிக்கிறார். அவரது முதல் புதினம் *ஹிருதய் ஏக் பிக்யாபன் ஆகும்*, இது அசாம் இளைஞர்களிடையே பரவலாக அறியப்பட்டது. இயாத் ஏகோன் ஆரண்ய அசில் எனும் புதினத்திற்காக 2021 ஆம் ஆண்டிற்கான சாகித்திய அகாதமி விருது பெறுகிறார்.
# அனுராதா சர்மா புஜாரி

## ஆரம்ப கால வாழ்க்கை

ஜோர்ஹாட்டில் பிறந்த இவர், டிப்ருகட் பல்கலைக்கழகத்தில் சமூகவியலையும், கொல்கத்தாவில் உள்ள *பிர்லா இன்ஸ்டிடியூட் ஆஃப் லிபரல் ஆர்ட்ஸ் அண்ட் மேனேஜ்மென்ட் சயின்சஸில்* பத்திரிகை துறையிலும் பயின்றார். *அசோம் பானி* வார *லட்டர்ஸ் பிரம் கொல்கத்தா* என்ற கட்டுரையின் மூலம் இவர் பரவலாக அறியப்பட்டார் *மற்றும் தி ஹார்ட்ஸ் எ ஷோபிஸ் என்ற* புதினத்தின் மூலம் பரவலான புகழினைப்பெற்றார். முதன்முதலில் 1998 இல் வெளியிடப்பட்டது, இது ஹோமன் போர்கோஹைனால் நவீன இலக்கியம் என்று பாராட்டப்பட்டது. நவீன அசாமிய வாழ்க்கையைப் பற்றி வேறு எந்த எழுத்தாளரும் எழுப்பாத சில அடிப்படைக் கேள்விகளை இது எழுப்பியதாக அவரது விமர்சனம் இருந்தது. இந்தப்புதினம் 14 பதிப்புகளாக வெளியாகி விமர்சன மற்றும் வணிக ரீதியில் வெற்றியை அளித்தது.
# அனுராதா சர்மா புஜாரி

## விருதுகள்

- குமார் கிஷோர் நினைவு இலக்கிய விருது, அசாமிய இலக்கிய மனறம், 2003.
# பேச்சுலர் (2021 திரைப்படம்)

***பேச்சுலர்*** (*Bachelor*) என்பது அறிமுக இயக்குநர் சதீஷ் செல்வகுமார் எழுதி இயக்கி 2021ஆம் ஆண்டு இந்திய தமிழ் மொழியில் வெளியான காதல் பரபரப்பூட்டும் திரைப்படமாகும். ஆக்சஸ் பிலிம் பேக்டரியின் கீழ் ஜி. டில்லிபாபு தயாரித்த இப்படத்தில் ஜி. வி. பிரகாஷ் குமார், திவ்யபாரதி (அவரது தமிழ் அறிமுகம்) ஆகியோர் நடித்திருந்தனர். இது 2021 திசம்பர் 3 அன்று வெளியிடப்பட்டது. இப்படம் கலவையான நேர்மறையான விமர்சனங்களைப் பெற்றது. ஜி.வி. பிரகாஷ் குமாரின் நடிப்பு, இயக்கம் , ஒளிப்பதிவு ஆகியவை பாராட்டைப் பெற்றது. ஆனால் படத்தின் அதிக நீளம் குறித்து விமர்சிக்கப்பட்டது.
# பேச்சுலர் (2021 திரைப்படம்)

## நடிகர்கள்

- டார்லிங்காக ஜி.வி.பிரகாஷ்குமார்
- சுப்பு "சுப்பு" லட்சுமியாக (பூ) திவ்ய பாரதி
- லந்தசாக முனிஷ்காந்த்
- பக்ஸாக பகவதி பெருமாள்
- பாஸ்டர் மருத்துவராக மிஷ்கின் (சிறப்புத் தோற்றம்)
- மருத்துவராக கார்த்திக் குணசேகரன் (சிறப்புத் தோற்றம்)
- டார்லிங்கின் நண்பராக சுபாஷ் செல்வம்
# பேச்சுலர் (2021 திரைப்படம்)

## தயாரிப்பு

செப்டம்பர் 2019 இல் ஜி.வி.பிரகாஷ் படத்தில் நடிக்க ஒப்பந்தம் செய்யப்பட்டார். 2019 செப்டம்பர் 13 அன்று, படத்தின் முதல் தோற்றமும், நடிகர்களின் விவரமும் வெளியிடப்பட்டது. அக்டோபர் 2020 இல் படப்பிடிப்பு முடிவடைந்தது. பட முன்னோட்டம் 2021 பெப்பிரவரி 13 அன்று வெளியிடப்பட்டாலும், கோவிட்-19 பாதிப்பின் காரணமாக எதிர்பார்க்கப்பட்ட வெளியீடு தாமதமானது.
# பேச்சுலர் (2021 திரைப்படம்)

## ஒலிப்பதிவு

ஜி. வி. பிரகாஷ் குமார், திபு நினன் தாமஸ், ஏ. எச். காஷிப் ஆகியோர் இசையமைத்தனர்.
# இராவ் உருத்தா சிங்

**இராவ் உருத்தா சிங்** (*Rao Ruda Singh*) என்பவர் யாதவ/அகிர் குல மன்னர் ஆவார். இவர். ரேவாரி அருகே காட்டினை திருத்தி நாடமைத்து வசித்துவந்தவர். இவர் சூர் பேரரசருடன் சேர்ந்து 1555-ல் முகலாய பேரரசர் உமாயூனுடன் போரிட்டதற்காக வழங்கப்பட்ட ரேவாரி பகுதியில் நாடு ஒன்றை நிறுவினார். உருத்தா சிங் போல்னியில் தலைமையகத்தினை அமைத்திருந்தார். இது ரேவரியிலிருந்து 12 கி. மீ. தொலைவில் அமைந்திருந்தது. ரேவாரிக்கு தென்கிழக்கேகாட்டை அழித்து புதிய கிராமங்களை நிறுவினார்.
# இராவ் உருத்தா சிங்

## மேலும் பார்க்கவும்

- இராவ் துலாராம் சிங்
- இராவ் ராஜா மித்ராசென்
# சித்திரைச் செவ்வானம்

***சித்திரைச் செவ்வானம்*** (*Chithirai Sevvaanam*) என்பது சமுத்திரக்கனி, பூஜா கண்ணன் ஆகியோர் நடிப்பில் சில்வா இயக்கத்தில் 2021-ஆம் ஆண்டு வெளிவந்த இந்திய தமிழ் மொழி நாடகத் திரைப்படமாகும். ஏ. எல். விஜய்யின் திங்க் பிக் ஸ்டுடியோஸ் தயாரித்தது. இது 3 திசம்பர் 2021 அன்று ஜீ5-இல் வெளியிடப்பட்டது.
# சித்திரைச் செவ்வானம்

## நடிகர்கள்

- முத்து பாண்டியாக சமுத்திரக்கனி
- ஐஸ்வர்யாவாக பூஜா கண்ணன்
- இளம் வயது ஐஸ்வர்யாவாக மானஸ்வி கொட்டாச்சி
- ஆஷா நாயராக ரீமா கல்லிங்கல்
- லட்சுமியாக வித்யா பிரதீப்
- ஆஷாவின் கணவராக அரவிந்து ஆகாசு
# சித்திரைச் செவ்வானம்

## தயாரிப்பு

சண்டை இயக்குநர் சில்வா இயக்குநராக அறிமுகமான படத்தில் நடிகை சாய் பல்லவியின் சகோதரி பூஜா கண்ணன் அறிமுகமானார். ரீமா கல்லிங்கல் பத்து வருட இடைவெளிக்குப் பிறகு இந்தத் படத்தின் மூலம் தமிழ்த் திரைப்படங்களுக்குத் திரும்பினார்.  
சில்வா ஆரம்பத்தில் ஒரு நகைச்சுவைத் திரைப்படத்தில் தான் அறிமுகமாவதில் முனைப்பாக இருந்தார். ஆனால் அவரது நண்பர் ஏ. எல். விஜய்யின் வேண்டுகோளின்படி "சித்திரைச் செவ்வானம்" படத்தை இயக்கினார். ஏ. எல். விஜய் இந்தப் படத்தின் தயாரிப்பாளரும் கூட.
# சித்திரைச் செவ்வானம்

## வெளியீடு

படம் நேரடியாக ஜீ5 இல் 3 திசம்பர் 2021 அன்று வெளியிடப்பட்டு, கலவையான விமர்சனங்களைப் பெற்றது. சிஃபியின் ஒரு விமர்சகர் படத்தை "அதன் முக்கிய கருப்பொருள் கண்ணியமாக உள்ளது. ஆனால் செயல்படுத்தியது சராசரியாக உள்ளது" என்று கூறினார். தி டைம்ஸ் ஆஃப் இந்தியா அவர்களின் மதிப்பாய்வில், " சித்திரைச் செவ்வானம்" என்பது தொழில்நுட்பத்தின் அபாயங்கள் மற்றும் பெண்கள் எவ்வாறு எளிதான இலக்குகள் என்பதைப் பற்றி பேசும் நல்ல நோக்கத்துடன் கூடிய திரைப்படம்" என்றது. படம் பொள்ளாச்சி பாலியல் துன்புறுத்தல் மற்றும் மிரட்டி பணம் பறித்தல் வழக்கை அடிப்படையாகக் கொண்டது. இந்த திரைப்படம் அதன் தருணங்களைக் கொண்டுள்ளது. ஆனால் அது இழுபறியான திரைக்கதை காரணமாக பெரும்பாலும் தோல்வியடைகிறது." நியூஸ்மினிட் இதை "பாலியல் வன்முறை பற்றிய நல்ல எண்ணம் கொண்ட ஆனால் குழப்பமான படம்" என்று என்றது.
# நவி மும்பை மாநகராட்சி

**நவி மும்பை மாநகராட்சி** (**Navi Mumbai Municipal Corporation** (NMMC) இந்தியாவின் மகாராட்டிரா மாநிலத்தின் தானே மாவட்டத்தில் அமைந்த 6 மாநகராட்சிகளில் ஒன்றாகும். இந்த மாநகராட்சி 1 சனவரி 1992 முதல் செயல்படுகிறது.இம்மாநகராட்சி 111 வார்டுகளைக் கொண்டது.
இதன் நிர்வாகத் தலைமையிடம் பேலாப்பூரில் இயங்குகிறது.  
நவி மும்பை மாநகராட்சியானது தானே மாவட்டம் மற்றும் ராய்கர் மாவட்டத்தின் பகுதிகளின் மேற்கு கடலோரத்தில் திட்டமிடப்பட்டு உருவாக்கப்பட்ட ஓர் துணை நகரமாகும். 1972ஆம் ஆண்டு மும்பையின் இரட்டை நகரமாக நவி மும்பை மாநகராட்சியின் கீழ் பரப்பிலும் மற்றும் மொத்தம் பரப்பளவிலும் திட்டமிடப்பட்டது. இது மும்பை பெருநகரப் பகுதியாகும்.  
இது தானே கடற்கழியின் கிழக்கில் தீபகற்பத்தின் மேற்கு கடற்கரையில் நவி மும்பை அமைந்துள்ளது. நகரத்தின் எல்லைகளாக வடக்கில் தானே அருகில் உள்ள ஐரோலியும் தெற்கில் உரான் பகுதியும் உள்ளன. இதன் நீளம் மும்பையின் நீளத்தை ஒத்துள்ளது. வாசி கடற்பாலமும் ஐரோலி கடற்பாலமும் தீவு நகரமான மும்பையுடன், நவி மும்பையை இணைக்கிறது.
# நவி மும்பை மாநகராட்சி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, வீடுகளைக் கொண்ட நவி மும்பை நகரத்தின் மொத்த மக்கள் தொகை 11,20,547 ஆகும். மக்கள் தொகையில் ஆண்கள் 6,10,060 மற்றும் 5,10,487 பெண்கள் ஆக உள்ளனர். பாலின விகிதம் 1000 ஆண்களுக்கு 837 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1,29,591 ஆகும். சராசரி எழுத்தறிவு 89.62 % ஆகும். இதன் மக்கள் தொகையில் இந்துக்கள் 80.39 %, இசுலாமியர்கள் 8.68 %, பௌத்தர்கள் 6.23 %, சமணர்கள் 0.99 %, கிறித்துவர்கள் 2.35 %, சீக்கியர்கள் 1.01 % மற்றும் பிறர் 0.36% ஆக உள்ளனர்.  
நவி மும்பையின் விலைமிக்க கட்டிடங்கள் வாசி மற்றும் நெரூள் பகுதிகளில் உள்ளது. நவி மும்பை பன்னாட்டு வானூர்தி நிலையம் திட்டமிடப்பட்டுள்ளது. நவி மும்பையின் மக்கள் தொகையில் பெரும்பான்மையோர் நெருளீலும் 700,000 பேர் வாசியிலும் வாழ்கின்றனர். ஏனையவர் பேலாப்பூர், சான்படா, ஐரோலி, ஜூய்நகர், கன்சோலி, கோபர் கைர்னே ஆகிய பகுதிகளிலும் வசிக்கின்றனர்.
# நவி மும்பை மாநகராட்சி

## நவி மும்பை மாநகராட்சிப் பகுதிகள்

- நவி மும்பை
- ஐரோலி
- வாஷி
- நேரூள்
- பேலாப்பூர்
- ஜூய்நகர்
# நவி மும்பை மாநகராட்சி

## மாநகராட்சி தேர்தல் 2015

| S.No. | கட்சியின் பெயர் | கொடி அல்லது சின்னம் | வார்டு உறுப்பினர்கள் | மாற்றம் |
| --- | --- | --- | --- | --- |
| 01 | தேசியவாத காங்கிரசு கட்சி | 52 | வீழ்ச்சி 2 |  |
| 02 | சிவ சேனா | 38 | உயர்வு 21 |  |
| 03 | இந்திய தேசிய காங்கிரசு | 10 | வீழ்ச்சி 3 |  |
| 04 | பாரதிய ஜனதா கட்சி | 06 | உயர்வு 5 |  |
| 05 | சுயேட்ச்சைகள் | 05 | உயர்வு 1 | } |
# சிவப்பு வால் மின்லா

**சிவப்பு வால் மின்லா** (*Red-tailed minla*)(*மின்லா இக்னோடிங்டா*) என்பது பேஸ்ஸரின் பறவை குடும்பமான லெயோத்ரிசிடே<nowiki/>வினைச் சார்ந்த சிற்றினமாகும். இது ***மின்லா*** பேரினத்தில் உள்ள ஒரே சிற்றினமாகும்.  
இது இந்தியத் துணைக்கண்டம் மற்றும் தென்கிழக்கு ஆசியாவில் காணப்படுகிறது. அதன் வரம்பில் வங்காளதேசம், பூட்டான், இந்தியா, லாவோஸ், மியான்மர், நேபாளம், தாய்லாந்து மற்றும் வியட்நாம் ஆகியவை அடங்கும். இதன் இயற்கை வாழிடமாக மிதவெப்பமண்டல அல்லது வெப்பமண்டல ஈரமான மலைக் காடுகள் உள்ளது.
# நியூயார்க் மாநில பார்வையற்றோர் பள்ளி

**நியூயார்க் மாநில பார்வையற்றோர் பள்ளி** [*New York State School for the Blind*) அமெரிக்காவின் நியூயார்க்கு மாநிலத்திலுள்ள படேவியா நகரத்தில் அமைந்துள்ளது. பார்வையற்ற மாணவர்களுக்காக பாலர் வகுப்பு முதல் பனிரெண்டாம் வகுப்புவரையிலான கல்வியை அளிக்கும் பொது உறைவிடப் பள்ளியாக இது இயங்குகிறது. நியூயார்க் மாநில அரசு பள்ளியை இயக்குகிறது.  
1865 ஆம் ஆண்டு ஏப்ரல் மாதம் 27 ஆம் தேதியன்று நியூயார்க் மாநில சட்டமன்றத்தால் சட்டமாக நிறைவேற்றப்பட்டு அச்சட்டத்தின் அடிப்படையில் இப்பள்ளி நிறுவப்பட்டது. 1866 ஆம் ஆண்டு பள்ளியின் கட்டுமானப் பணிகள் தொடங்கின. 1868 ஆம் ஆண்டு செப்டம்பர் மாதம் 2 ஆம் தேதி முதல் கட்டடங்கள் லட்டி முடிக்கப்பட்டு செயல்படத் தொடங்கின.  
பள்ளியில் பழைய மாணவர் சங்கம் 1918 ஆம் ஆண்டில் நிறுவப்பட்டது.  
2005 ஆம் ஆண்டு நியூயார்க்கு மாநில பார்வையற்றோர் பள்ளியில் 73 மாணவர்கள் படித்தனர். நியூயார்க்கு மாநிலத்தின் மேற்குப் பகுதி பெரும்பான்மை மாணவர்களின் பிறப்பிடமாக இருந்தது.
# நியூயார்க் மாநில பார்வையற்றோர் பள்ளி

## பள்ளி வளாகம்

பள்ளி நாட்களில் மாணவர்கள் தங்கி படிக்குமிடம் உட்பட நியூயார்க் மாநில பார்வையற்றோர் பள்ளி சுமார் 50 ஏக்கர் பரப்பளவில் அமைந்துள்ளது.
# பிரம்மகிரி காட்டுயிர் உய்விடம்

**பிரம்மகிரி காட்டுயிர் உய்விடம்** (*Brahmagiri Wildlife Sanctuary*) என்பது இந்தியாவின் கர்நாடக மாநிலம், குடகு மாவட்டத்தில், மேற்கு தொடர்ச்சி மலையில் பெங்களூரிலிருந்து சுமார் 250 கி. மீ. தொலைவில் அமைந்துள்ள சரணாலயம் ஆகும். இந்த சரணாலயம் சுமார் 181 சதுர கி. மீ. பரப்பளவில் அமைந்துள்ளது. மேற்குத் தொடர்ச்சி மலைத்தொடரின் மிக உயரமான இடமான பிராமிகிரி சிகரத்தின் பெயர் இதற்கு இடப்பட்டுள்ளது. இந்த வன உயிரி காப்பகம் ஜூன் 5, 1974-ல் சரணாலயமாக அறிவிக்கப்பட்டது.
# பிரம்மகிரி காட்டுயிர் உய்விடம்

## வனஉயிரி

### தாவரங்கள்

இந்தச் சரணாலயம் பசுமையான மற்றும் பகுதி-பசுமைமாறாக் காடுகள் கொண்டுள்ளது. மலை உயரங்களில் புல்வெளிகளும் சோலைக்காடுகளும் உள்ளன. மூங்கில் பரவலாக உள்ளன.
# பிரம்மகிரி காட்டுயிர் உய்விடம்

## வனஉயிரி

### விலங்கினங்கள்

இச்சரணாலயத்தில் காணப்படும் பாலூட்டிகளாக சோலைமந்தி, இந்திய யானை, இந்தியக் காடெருது, புலி, காட்டுப்பூனை, சிறுத்தை பூனை, செந்நாய், , தேன் கரடி, காட்டுப் பன்றி, கடமான், புள்ளிமான், நீலகிரி மந்தி, தேவாங்கு, குல்லாய் குரங்கு, கேளையாடு, சருகுமான், இந்திய மலை அணில், ராட்சத பறக்கும் அணில்கள், கரும்வெருகு, நீர்நாய், பழுப்புக்கீரி, புனுகுப்பூனை, முள்ளம்பன்றி மற்றும் கீறி உள்ளன.  
மலைப்பாம்பு, நாகப்பாம்பு, இராச நாகம் மற்றும் மலபார் குழி விரியன் போன்ற ஊர்வனவையும் மரகதப்புறா, கருப்புச்சின்னான் மற்றும் தீக்காக்கை போன்ற பறவைகளும் இச்சரணாலயத்தில் காணப்படுகின்றன.
# ஆய்லர் பான்மை எண்

கணிதத்தில், **ஆய்லர் பான்மை எண்** (*Euler characteristic*, *Euler number*) என்பது ஒரு இடவெளியியல் வெளியின் வடிவம் மற்றும் அமைப்பு குறித்து (அவ்வெளியானது வளைக்கப்படும் விதத்தைக் கருத்தில் கொள்ளாது) விளக்கும் இடவெளியியல் மாறிலி எண்ணாகும். இது <math> \chi </math> என்ற கிரேக்க எழுத்தால் குறிக்கப்படுகிறது..  
முதலில் ஆய்லர் பான்மை எண்ணானது, பன்முகிகளுக்கு வரையறுக்கப்பட்டது. பன்முகிகள் குறித்த தேற்றங்களை நிறுவுவதற்கும் பிளேட்டோவின் சீர்திண்மங்கள் உட்பட்ட பன்முகிகளின் வகைப்படுத்தலுக்கும் பயன்படுத்தப்பட்டது. இது கணிதவியலாளரும் வானியலாளருமான பிரான்செசுக்கோ மௌரொலோலிகோவின் 1537ல் கையெழுத்துக் குறிப்பில் பிளேட்டோவின் சீர்திண்மங்களுக்காகக் குறிப்பிடப்பட்டுள்ளது. லியோனார்டு ஆய்லர், இதனைப் பெரும்பாலும் குவிப் பன்முகிகளுக்காகப் பயன்படுத்தினார். ஆனால் இது ஒரு மாறிலி எண் என்பதான சரியான நிறுவலை அவர் தரவில்லை. தற்கால கணிதத்தில் ஆய்லர் பான்மை எண்ணானது அமைப்பு ஒப்பியலில் அமைகிறது.
# ஆய்லர் பான்மை எண்

## பன்முகிகள்

பன்முகிகளுக்கு ஆய்லர் பான்மை எண் ( <math>\chi</math>) கீழ்வரும் வாய்பாடால் வரையறுக்கப்படுகிறது:
:<math>\chi=V-E+F </math>
:*V*, பன்முகியின் உச்சிகளின் எண்ணிக்கை
:*E*, பன்முகியின் விளிம்புகளின் எண்ணிக்கை
:*F* பன்முகியுன் (முகம் (வடிவவியல்)|முகங்களின்]] எண்ணிக்கை  
எந்தவொரு குவிப் பன்முகிக்கும் ஆய்லர் பான்மை எண்:
:<math>V - E + F = 2. </math>  
1758 இல் ஆய்லரலால் காணப்பட்ட இந்த வாய்பாடானது "ஆய்லரின் பன்முகி வாய்பாடு" என அழைக்கப்படுகிறது. கோளத்தின் ஆய்லர் பான்மை எண்ணுடன் (χ = 2) இது ஒத்துள்ளதோடு கோளப் பன்முகிகளுக்கும் பயன்படும்.
# ஆய்லர் பான்மை எண்

## பன்முகிகள்

### குவிப் பன்முகிகள்

பிளேட்டோவின் சீர்திண்மங்களுக்கான ஆய்லர் பான்மை எண் அட்டவணை:  
| பெயர் | படிமம் | உச்சிகள்
*V* | விளிம்புகள்
*E* | முகங்கள்
*F* | ஆய்லர் பான்மை எண்:
*V* &minus; *E* + *F* |
| --- | --- | --- | --- | --- | --- |
# ஆய்லர் பான்மை எண்

## பன்முகிகள்

### குவிவிலாப் பன்முகிகள்

குவிவிலாப் பன்முகிகளின் ஆய்லர் பான்மை எண்களுக்கான அட்டவணை:  
| பெயர் | படிமம் | உச்சிகள்
*V* | விளிம்புகள்
*E* | முகங்கள்
*F* | ஆய்லர் பான்மை எண்:
*V* &minus; *E* + *F* |
| --- | --- | --- | --- | --- | --- |  
=
# வேலவன் செந்தில்குமார்

**வேலவன் செந்தில்குமார்** (Velavan Senthilkumar) இந்தியாவைப் பிரதிநிதித்துவப்படுத்தும் ஒரு தொழில்முறை சுவர்ப்பந்தாட்ட வீரர் ஆவார். 1998 ஆம் ஆண்டு தமிழ்நாட்டிலுள்ள சேலம் நகரில் இவர் பிறந்தார். 2021ஆம் ஆண்டு நவம்பர் மாதத்தில் சுவர்ப்பந்தாட்ட விளையாட்டில் 101ஆவது உலகத் தரவரிசையை அடைந்தார்.  
2016 ஆம் ஆண்டு மலேசியாவில் நடைபெற்ற ஆசிய இளையோர் சுவர்ப்பந்து விளையாட்டுப் போட்டியில் வெற்றியாளராகத் திகழ்ந்தார். அமெரிக்காவின் விசுகொன்சின் மாநிலத்தின் தலைநகரமான மேடிசனில் நடைபெற்ற போட்டியில் இவர் தனது முதலாவது பி.எசு.ஏ. பட்டத்தை வென்றார்.  
செந்தில்குமார் தற்போது கொலம்பியா பல்கலைக்கழகத்தில் மாணவராகவும், ஆண்கள் சுவர்ப்பந்து விளையாட்டு அணியில் உறுப்பினராகவும் உள்ளார். 2022ஆம் ஆண்டில் பட்டப் படிப்பை முடிக்க உள்ளார்.
# நரம்பியல் சந்தைப்படுத்துதல்

**நரம்பியல் சந்தைப்படுத்துதல்** (Neuro Marketing) என்பது மூளை அறிவியல் மற்றும் சந்தைப்படுத்துதலின் ஒருங்கிணைந்த கல்வி ஆகும். இது மருத்துவ அறிவு, தொழில்நுட்பம் மற்றும் சந்தைப்படுத்தல் ஆகியவற்றின் பகுப்பாகும் . பொருளியல் துறையின் ஒரு பகுதி என்று கூறலாம். சந்தைப்படுத்தலின் தூண்டுதல்களுக்கு நுகர்வோரின் பதில் எவ்வாறு அமைகிறது என்பதை அறிய உதவுகிறது. நரம்பியல் சந்தைப்படுத்துதல் என்பது நரம்பியல் அறிவியலின் பயன்பாடு ஆகும். இது மூளையின் நேரடிப் பயன்பாட்டான படமாக்கல், வருடுதல் அல்லது பிற மூளை செயல்பாடுகள் கொண்டு பொதிகட்டுதல், விளம்பரம் மற்றும் பிற சந்தைப்படுத்தல் உறுப்புகளின் மீது எவ்வாறு பிரதிபலிக்கிறது என்பதை அளவிடுகிறது.
# கயமை கடக்க

***கயமை கடக்க*** (*Kayamai Kadakka*) என்பது 2021ஆம் ஆண்டு வெளியான தமிழ் மொழி பரபரப்பூட்டும் திரைப்படமாகும். இதை கிரண் ஆர் எழுதி, இயக்கி, தயாரித்தது மட்டுமல்லாமல் படத்தொகுப்பையும் மேற்கொண்டுள்ளார். ஓரளவுக்கு பொதுமக்களிடையே திரட்டப்பட்ட நிதியில் எடுக்கப்பட்ட திரைப்படமாகும். இத்திரைப்படம் கோயம்புத்தூரையும், அதைச் சுற்றியுள்ள பகுதிகளில் ஐந்து பேர் கொண்ட குறைந்த அளவிலான குழுவினருடன் கெரில்லா-திரைப்படத் தயாரிப்பின் நுட்பத்தைப் பயன்படுத்தி படமாக்கப்பட்டது. 3 திசம்பர் 2021 அன்று காட்சிக்கு-காசு தளத்தில் உலகம் முழுவதும் இணையத்தில் வெளியிடப்படுவதற்கு முன்பு, அதன் ஆரம்பத் திரையிடலின் போது *பேரலல் லைன்ஸ்* என்று பெயரிடப்பட்டது.
# கயமை கடக்க

## கதை

முகநூல் மூலம் மட்டுமே ஒருவரையொருவர் அறிந்த இரண்டு ஆண்கள், அவர்களின் பெயரையும் பெண்களுக்கு எதிரான குற்றங்களுக்கு அநீதி குறித்த அவர்களின் கருத்தையும் பொதுவாக இரண்டு விஷயங்களைப் பகிர்ந்து கொள்கிறார்கள். அவர்கள் இருவரும் முதல்முறையாக நேரில் சந்திக்கும் போது அவர்களின் வாழ்க்கையில் ஒரு திருப்பம் ஏற்படுகிறது.
# கயமை கடக்க

## தயாரிப்பு

இயக்குநர் மணிரத்னத்திடம் உதவியாளராக இருந்த கிரண் இந்தப் படத்தின் மூலம் இயக்குநராக அறிமுகமானார்.
# கயமை கடக்க

## வெளியீடு

திசம்பர் 2020 இல் கனடாவின் மொசைக் சர்வதேச தெற்காசிய திரைப்பட விழாவில்] கயமை கடக்க, *டிஜிட்டல் டிஐஎஃப்எஃப் பெல் லைட்பாக்ஸால்* ஆன்லைனில் நடத்தப்பட்டது. திரைப்பட விழாவில் நடுவர் பரிசை வென்றது. மேலும், குழுமத்தின் செயல்திறன், திரைக்கதை, படத்தொகுப்பு, ஒலி வடிவமைப்பு ஆகியவற்றிற்காக சிறப்புக் குறிப்பையும் பெற்றது.  
பின்னர் இது நியூயார்க் இந்திய திரைப்பட விழா 2021, மெல்போர்ன் இந்திய திரைப்பட விழா 2021, சென்னையின் சுதந்திர திரைப்பட விழா 2021 , பாஸ்டன் கலைடாஸ்கோப் இந்திய திரைப்பட விழா 2021 ஆகியவற்றில் திரையிடப்பட்டது.  
படம் வெளியானதைத் தொடர்ந்து, தி டைம்ஸ் ஆஃப் இந்தியா படத்தை, "சிறியதாக பரபரப்பூட்டும் படத்தின் கதை அடுத்ததாக எங்கு செல்லும் என்பதை யூகிக்க வைக்கிறது" என எழுதியது. சினிமா எக்ஸ்பிரஸ் இந்த திரைப்படத்தை "சுவாரசியமான மிதமான-தீ" என்று எழுதியது. அதே நேரத்தில் *தி நியூஸ் மினிட்* இது "பாதுகாக்க முடியாத அரசியலால் கைவிடப்பட்ட நன்கு தயாரிக்கப்பட்ட த்ரில்லர்" என்று குறிப்பிட்டது.
# ஜெயில் (2021 திரைப்படம்)

***ஜெயில்*** (*Jail*) என்பது 2021இல் தமிழ் மொழியில் வெளியான குற்றவியல் திரைப்படம் ஆகும். இதை வசந்தபாலன் எழுதி இயக்கியிருந்தார். இப்படத்தை கிரிக்ஸ் சினி கிரியேஷன்ஸ் நிறுவனம் சார்பில் ஸ்ரீதரன் மரியதாசன் தயாரித்துள்ளார். இப்படத்தில் ஜிவி பிரகாஷ் குமார், அபர்னதி, ராதிகா சரத்குமார் ஆகியோர் முக்கிய வேடங்களில் நடித்துள்ளனர். இப்படத்திற்கு ஜி. வி. பிரகாஷ் குமார் இசையமைத்துள்ளார். ரேமண்ட் டெரிக் கிரஸ்டா படத் தொகுப்பை மேற்கொண்டுள்ளார். படம் 9 திசம்பர் 2021 அன்று வெளியிடப்பட்டது. இப்படம் விமர்சகர்களிடமிருந்தும், பார்வையாளர்களிடமிருந்தும் கலவையான விமர்சனங்களைப் பெற்றது.
# ஜெயில் (2021 திரைப்படம்)

## நடிகர்கள்

- கருணாவாக ஜி. வி. பிரகாஷ் குமார்
- ரோசாமலராக அபர்னதி
- பாப்பம்மாவாக ராதிகா சரத்குமார்
- பிரபாகர்
- கலையாக பசங்க பாண்டி
- ராக்கியாக நந்தன் ராம்
- பெருமாளாகரவி மரியா
- சரண்யா ரவிச்சந்திரன்
- மரியபுஷ்பமாக ஜென்னிபர்
# ஜெயில் (2021 திரைப்படம்)

## தயாரிப்பு

வசந்தபாலன் இயக்கத்தில் ஜி. வி. பிரகாஷ் குமார் நடிப்பதாக அறிவிக்கப்பட்டது. பிரகாஷ் தனது இசை வாழ்க்கையை வசந்தபாலனின் வெயில் (2006) திரைப்படத்தின் மூலம் இசையமைப்பாளராகத் தொடங்கினார். எங்க வீட்டு மாப்பிள்ளை என்ற உண்மைநிலை நிகழ்ச்சித் தொடரின் மூலம் புகழ் பெற்ற அபர்னதி இந்த படத்தின் மூலம் நடிகையாக சினிமாவில் அறிமுகமானார்.
# ஜெயில் (2021 திரைப்படம்)

## ஒலிப்பதிவு

ஜி. வி. பிரகாஷ் குமார் படத்துக்கு இசையமைத்துள்ளார். இந்தப் படத்துக்காக அதிதி ராவ் ஹைதாரி, தனுஷ் ஆகியோர் ஒரு பாடலைப் பாடியுள்ளனர்.
# 3:33 (திரைப்படம்)

***3:33*** என்பது 2021 ஆம் ஆண்டு தமிழ் மொழியில் வெளியான மொழி உளவியல் திகில் திரைப்படமாகும். இது அறிமுக இயக்குநர் நம்பிக்கை சந்துருவால் எழுதி இயக்கப்பட்டது. மேலும், மூங்கில் மரங்கள் புரொடக்ஷன்ஸ் தயாரித்திருந்தது. இப்படத்தில் சாண்டி, கௌதம் மேனன், சுருதி செல்வம், சரவணன், ரேஷ்மா பசுபுலேட்டி, ரமா, மைம் கோபி உள்ளிட்ட நடிகர்கள் நடித்துள்ளனர். படம் 10 திசம்பர் 2021 அன்று திரையரங்குகளில் வெளியிடப்பட்டது.
# 3:33 (திரைப்படம்)

## நடிகர்கள்

- கதிராக சாண்டி
- கௌதம் மேனன்
- சுருதி செல்வம்
- சரவணன்
- ரேஷ்மா பசுபுலேட்டி
- மைம் கோபி
- ரமா
# 3:33 (திரைப்படம்)

## வெளியீடு

படம் 10 திசம்பர் 2021 அன்று திரையரங்குகளில் வெளியிடப்பட்டு, விமர்சகர்களிடமிருந்து நேர்மறையான விமர்சனங்களைப் பெற்றது.
# 3:33 (திரைப்படம்)

## வரவேற்பு

தி டைம்ஸ் ஆஃப் இந்தியாவின் சுகந்த் 5 க்கு 2.5 மதிப்பீட்டை அளித்தார். *பிஹைண்ட்வுட்ஸ்* 5க்கு 2.5 மதிப்பீட்டை அளித்து, "3:33 சாண்டியின் நடிப்புக்காகவும், பார்வையாளர்களுக்குப் புதியதைக் கொடுப்பதற்கான திரைப்படத்தின் தொடர்ச்சியான முயற்சிகளுக்காகவும் பார்க்கக்கூடிய ஒரு திகில் திரைப்படம்" என்று எழுதியது.
# கலிபோர்னியம்(III) ஆக்சிபுளோரைடு

**கலிபோர்னியம்(III) ஆக்சிபுளோரைடு** (*Californium(III) oxyfluoride*) CfOF என்ற மூலக்கூற்று வாய்ப்பாட்டல் விவரிக்கப்படும் ஒரு கரிம வேதியியல் சேர்மமாகும். கதிரியக்கப் பண்பு கொண்ட இச்சேர்மம் 1960 ஆம் ஆண்டுகளில் தயாரிக்கப்பட்டது. கனசதுர புளோரைட்டு கட்டமைப்பில் இந்த உப்பு படிகமாகிறது. கட்டமைப்பில் ஆக்சைடு மற்றும் புளோரைடு எதிர்மின் அயனிகள் சீரற்ற முறையில் எதிர்மின்னயனி தளத்தில் பகிரப்பட்டிருக்கும்.  
கலிபோர்னியம்(III) ஆக்சிபுளோரைடு என்பது ஆக்சி புளோரைடும் கலப்பு எதிர்மின் அயனியும் சேர்ந்த ஒரு சேர்மமாகும். கலிபோர்னியம்(III) புளோரைடை உயர் வெப்பநிலையில் நீராற்பகுத்தல் வினைக்கு உட்படுத்தி இது தயாரிக்கப்படுகிறது.
# பன்வேல் மாநகராட்சி

**பன்வேல் மாநகராட்சி** (**Municipal Corporation of The City of Panvel**) வளர்ந்து வரும் மும்பை பெருநகரப் பகுதியின் ராய்கட் மாவட்டத்தின் நவி மும்பை பகுதியில் உள்ளது.ராய்கட் மாவட்டத்தின் முதல் மாநகராட்சியாக பன்வேல் புதிய மாநகராட்சி அக்டோபர் 2016-ஆம் ஆண்டில் நிறுவப்பட்டது. மேலும் இது மும்பை பெருநகரப் பகுதியின் 9-வது மற்றும் மகாராட்டிரா மாநிலத்தின் 27வது மாநகராட்சியாகும். இதன் நிர்வாகத் தலைமையிடம் பன்வேல் நகரம் ஆகும்.  
110 சதுர கிலோ மீட்டர் பரப்பளவு கொண்ட பன்வேல் மாநகராட்சி, பன்வேல் தாலுகாவின் 29 வருவாய் கிராமங்களும், தலோஜா, கார்கர், கலம்போலி, காமோதி, பன்வேல், புது பன்வேல் போன்ற நகரப் பகுதிகளையும் கொண்டது.
# பன்வேல் மாநகராட்சி

## 2017 பன்வேல் மாநகராட்சி தேர்தல்

24 மே 2017 அன்று பன்வேல் மாநகராட்சி முதன் முறையாக தேர்தல் நடைபெற்றது.  
**2017 தேர்தல் முடிவுகள்**  
| பாரதிய ஜனதா கட்சி+ | 51 |  |
| --- | --- | --- |
| விவசாயிகள் & தொழிலாளர்கள் கட்சி | 23 |  |
| இந்திய தேசிய காங்கிரசு | 2 |  |
| என்சிபி | 2 |  |
| சிவ சேனா | 0 |  |
| சுயோட்சைகள் | 0 | } |
# பன்வேல் தாலுகா

**பன்வேல் தாலுகா** (**Panvel taluka**) இந்தியாவின் மகாராட்டிரா மாநிலத்தின் ராய்கட் மாவட்டத்தின் 15 தாலுகாக்களில் ஒன்றாகும். பன்வேல் தாலுகா 8 கணக்கெடுப்பில் உள்ள ஊர்களும், 157 வருவாய் கிராமங்களையும் கொண்டுள்ளது. இதன் நிர்வாகத் தலைமையிடம் பன்வேல் நகரத்தில் உள்ளது. 612.81 சதுர கிலோ மீட்டர் பரப்பளவும், ஒரு சதுர கிலோ மீட்டர் பரப்பிற்கு 1224 பேர் வீதம் மக்கள் தொகை அடர்த்தியும் கொண்ட பன்வேல் தாலுகாவில் பன்வேல் மாநகராட்சி உள்ளது.
# பன்வேல் தாலுகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 176364 வீடுகளைக் கொண்ட பான்வேல் தாலுகாவின் மொத்த மக்கள் தொகை 7,50,236 ஆகும். மக்கள் தொகையில் ஆண்கள் 3,97,228 மற்றும் பெண்கள் 3,53,008 ஆக உள்ளனர். பாலின விகிதம் 1000 ஆண்களுக்கு பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 94,362 - 12.58% ஆகும். சராசரி எழுத்தறிவு 76.73% ஆகும். பட்டியல் மக்கள் மற்றும் பழங்குடிகள் முறையே 6.64% மற்றும் 6.42% ஆகவுள்ளனர். இதன் மக்கள் தொகையில் இந்துக்கள் 82.78%, இசுலாமியர்கள் 8.47%, பௌத்தர்கள் 5.45%, சமணர்கள் 0.53%, சீக்கியர்கள் 0.82%, கிறித்துவர்கள் 1.48% மற்றும் பிறர் 0.46% ஆக உள்ளனர்.
# கௌசா

**கௌசா** (**Kausa**) இந்தியாவின் மகாராட்டிரா மாநிலத்தின் தானே மாவட்டத்திலுள்ள மும்ப்ரா நகரத்தின் நகர்புற பகுதியாகும். இது தானே மாநகராட்சியால் நிர்வகிக்கப்படுகிறது.
# கௌசா

## Transport

இது தானே-சென்னையை இணைக்கும் தேசிய நெடுஞ்சாலை எண் 4 மீது உள்ளது. மேலும் இது நவி மும்பை மற்றும் தானே நகரங்களுடன் பேருந்துகள் மூலம் இணைக்கப்பட்டுள்ளது. 2011-இல் மும்ப்ரா மற்றும் கௌசா நகரங்களை சுரங்கச்சாலை மூலம் ஐரோலி வழியாக நவி மும்பையுடன் இணைக்க திட்டமிட்டுள்ளது.
# மும்ப்ரா

**மும்ப்ரா** (**Mumbra**) இந்தியாவின் மகாராட்டிரா மாநிலத்தின் தானே மாவட்டத்திலுள்ள தானே மாநகராட்சியின் ஒரு பகுதியாகும். மேலும் இது மும்பை பெருநகரப் பகுதி ஆகும். இதனருகே கௌசா புறநகர் பகுதி உள்ளது.
# மும்ப்ரா

## மக்கள் தொகை பரம்பல்

மும்ப்ரா நகரத்தின் மக்கள் தொகையில் பெரும்பான்மையாக இசுலாமியர்கள் 85% உள்ளனர்.
# மும்ப்ரா

## போக்குவரத்து

தானே மற்றும் நவி மும்பை மாநகராட்சி நிறுவனங்களின் பேருந்துகள் மும்ப்ராவின் போக்குவரத்திற்கு உதவுகிறது. மும்ப்ரா தொடருந்து நிலையம் மாநிலத்தின் பிற பகுதிகளுடன் இணைக்கிறது. மும்ப்ரா, சத்திரபதி சிவாஜி பன்னாட்டு வானூர்தி நிலையத்திலிருந்து 29 கிலோ மீட்டர் தொலைவில் உள்ளது. is மகாராட்டிரா மாநில போக்குவரத்து கழகத்தின் பேருந்துகள் பன்வேல், மும்ப்ரா, பிவண்டி, சில் பட்டாவுன் இணைக்கிறது.
# தானே மாநகராட்சி

**தானே மாநகராட்சி** (**Thane Municipal Corporation**) இந்தியாவின் மகாராட்டிரா மாநிலத்தின் தானே மாவட்டத்தின் 6 மாநகராட்சிகளில் ஒன்றாகும். இம்மாநகராட்சி தானே நகரத்தின் உள்ளாட்சி நிர்வாகத்தை மேற்கொள்கிறது. மேலும் தானே மாநகராட்சி பொதுப்போக்குரவரத்திற்கு பேருந்து கழகத்தை நடத்துகிறது . இதன் தற்போதைய மேயர் மற்றும் துணை மேயராக சிவ சேனா கட்சியை சேர்ந்தவர் உள்ளனர்.  
இம்மாநகராட்சியி கீழ் தானே, கல்வா- மும்ரா - திவா பகுதிகள் உள்ளது.
# தானே மாநகராட்சி

## 2017 தானே மாநகராட்சி தேர்தல்

2017-இல் நடைபெற்ற தானே மாநகராட்சியின் தேர்தல் முடிவுகள்: Voter turnout was 58.08%.
| வ எண் | அரசியல் கட்சி | அரசியல் கட்சி பெயர் / சின்னம் | உறுப்பினர்கள் | மாற்றம் |
| --- | --- | --- | --- | --- |
| 01 | சிவ சேனா | 67 | உயர்வு 13 |  |
| 02 | தேசியவாத காங்கிரசு கட்சி | 34 | மாற்றமில்லை |  |
| 03 | பாரதிய ஜனதா கட்சி | 23 | உயர்வு 16 |  |
| 04 | இந்திய தேசிய காங்கிரசு | 03 | வீழ்ச்சி 15 |  |
| 05 | AIMIM | 02 | உயர்வு 2 |  |
| 06 | சுயேட்ச்சைகள் | 02 | வீழ்ச்சி 5 |  |
# தானே மாநகராட்சி

## 2017 தானே மாநகராட்சி தேர்தல்

### 2012 தானே மாநகராட்சி தேர்தல்

2012 தானே மாநகராட்சி தேர்தல் முடிவுகள்:
| வ எண் | அரசியல் கட்சி | கொடி / சின்னம் | உறுப்பினர்கள் 2012 | உறுப்பினர்கள் 2017 |
| --- | --- | --- | --- | --- |
| 01 | இந்திய தேசிய காங்கிரசு | 18 | 3 |  |
| 02 | பாரதிய ஜனதா கட்சி | 07 | 23 |  |
| 03 | பகுஜன் சமாஜ் கட்சி | 02 | 0 |  |
| 04 | தேசியவாத காங்கிரசு கட்சி | 34 | 34 |  |
| 05 | சிவ சேனா | 54 | 67 |  |
| 06 | மகாராட்டிரா நவநிர்மாண் சேனா | 07 | 0 |  |
| 07 | AIMIM | - | 02 |  |
| 08 | பிற கட்சிகள் | 01 | 0 |  |
| 09 | சுயேட்சைகள் | 07 | 02 |  |
# கல்வா

**கல்வா**, இந்தியாவின் மகாராட்டிரா மாநிலத்தின் தானே மாவட்டம், தானே தாலுகா, தானே மாநகராட்சியில் அமைந்த நகர்புற பகுதியாகும்.
இதனருகே கல்வா புறநகர் மின்சார தொடருந்து நிலையம் மற்றும் கல்யாண் தொடருந்து நிலையங்கள் உள்ளது. தானே மாநகராட்சி கல்வா நகர்புறத்தில் இராஜீவ் காந்தி மருத்துவக் கல்லூரி மற்றும் சத்திரபதி சிவாஜி மருத்துவமனை நடத்துகிறது. மும்பை-புனே நெடுஞ்சாலையின் நடுவே கல்வா உள்ளது. மேலும் இது மும்பை பெருநகரப் பகுதி ஆகும்.
# 2022

**2022** ஆம் ஆண்டு (**MMXXII**) ஆனது கிரிகோரியின் நாட்காட்டியின்படி சனிக்கிழமையில் தொடங்கிய ஒரு சாதாரண ஆண்டாகும். இது கி.பி. 2022-ஆம் ஆண்டு என்றும் அழைக்கப்படுகிறது. மேலும் இது மூன்றாம் ஆயிரவாண்டின் 22-ஆவது ஆண்டும், 21ஆம் நூற்றாண்டின் 22-ஆவது ஆண்டுமாகும். அத்துடன் இது 2020களின் மூன்றாவது ஆண்டுமாகும்.  
ஐக்கிய நாடுகள் சபை 2022-ஐ பன்னாட்டு மீன்பிடி மற்றும் மீன்வளர்ப்பு ஆண்டாகவும், நிலையான வளர்ச்சிக்கான அடிப்படை அறிவியல் பன்னாட்டு ஆண்டாகவும், நிலையான மலை வளர்ச்சிக்கான பன்னாட்டு ஆண்டாகவும், மற்றும் கண்ணாடியின் பன்னாட்டு ஆண்டாகவும் அறிவித்துள்ளது.  
கோவிட்-19 பெருந்தொற்று மூன்றாவது ஆண்டில் நுழையும் இத்தருவாயில், இந்த பெருந்தொற்று குறைய வேண்டும் அல்லது குறிப்பிட்ட பகுதியில் காணும் நோயாக மாறவேண்டும்.
# 2022

## இறப்புகள்

- சனவரி 2 &ndash; ரிச்சர்ட் லீக்கி, கென்னியத் தொல்மானிடவியலாளர் (பி. 1944)
- சனவரி 6 &ndash; சிட்னி புவத்தியே, பகாமிய-அமெரிக்க நடிகர், செயற்பாட்டாளர் (பி. 1927)
- சனவரி 19 &ndash; கஸ்பார்ட் உள்ளில், பிரான்சிய நடிகர் (பி. 1984)
- சனவரி 22 &ndash; திக் நியாட் ஹன், வியட்நாமிய மதகுரு, அமைதி செயற்பாட்டாளர் (பி. 1926)
- பெப்ரவரி 3 &ndash; அபு இப்ராகிம் அல்-ஹாசிமி அல்-குராசி, இசுலாமிய அரசு தலைவர், 2-வது கலீபா (பி. 1976)
- பெப்ரவரி 6 &ndash; லதா மங்கேஷ்கர், இந்தியப் பின்னணிப் பாடகி (பி. 1929)
- பெப்ரவரி 12 &ndash; இவான் ரியட்மேன், கனடிய இயக்குநர், தயாரிப்பாளர் (பி. 1946)
- மார்ச் 4:
- ரோட் மார்ஷ், ஆத்திரேலியத் துடுப்பாட்ட வீரர் (பி. 1947)
- சேன் வார்ன், ஆத்திரேலியத் துடுப்பாட்ட வீரர் (பி. 1969)
- மார்ச்சு 23 &ndash; மாடிலின் ஆல்பிரைட், அமெரிக்காவின் முதல் பெண் வெளிநாட்டமைச்சர் (பி. 1937)
- மே 13 - அபுதாபி நாட்டு மன்னரும், ஐக்கிய அரபு அமீரகத்தின் தலைவருமான *சேக் கலீபா பின் சயத் அல் நகியான்* தனது 73வது வயதில் காலமானார்.
- சூலை 31 - அல்கொய்தா தலைவர் ஐமன் அழ்-ழவாகிரி, காபூலில் அமெரிக்காவின் ஆளில்லா விமானத்திலிருந்து ஏவப்பட்ட ஏவுகணையால் கொல்லப்பட்டார்.
- ஆகஸ்டு 30 - சோவியத் ஒன்றியத்தின் இறுதி அதிபர் மிக்கைல் கொர்பச்சோவ் தமது 91வது அகவையில் உடல்நலக்குறைவால் மறைந்தார்.
- செப்டம்பர் 10 - ஐக்கிய இராச்சியத்தின் அரசி இரண்டாம் எலிசபெத் தமது 96வது அகவையில் காலமானர்.
- செப்டம்பர் 15 - மலேசியாவின் தமிழர் தலைவர் டத்தோ சாமிவேலு தமது 86வது அகவையில் காலமானார்.
- டிசம்பர் 29 - பிரேசில் நாட்டின் உலக கால்பந்தாட்ட வீரர் பெலே தமது 82வது அகவையில் மறைந்தார்.
- டிசம்பர் 31 -போபாண்டவர் பெனடிக் தமது 95வது அகவையில் மறைந்தார்.
# 2022

## நாள் அறிவிக்கப்படாத நிகழ்வுகள்

- 20 சீனப் பொதுவுடைமைக் கட்சியின் தேசிய கூட்டம் புதிய தலைமையினை சீனப் பொதுவுடைமைக் கட்சியின் ஜி ஜின்பிங் நிர்வாகத்தின் கீழ் தேர்ந்தெடுக்கும்.
- சந்திர சுற்றுப்பாதையில் பல பன்னாட்டு விண்வெளி நிறுவனங்களால் செயல்படுத்தப்படும் முன்மொழியப்பட்ட வாழக்கூடிய விண்வெளி நிலையமான லூனார் கேட்வேயின் முதல் கூறு, தீர்மானிக்கப்படாத வணிக ஏவுகணை மூலம் வழங்கப்பட உள்ளது.
- கருப்பு ஆற்றலை ஆய்வு செய்வதற்காக ஆளில்லா *யூக்ளிட்* விண்கலம் ஏவத் திட்டமிடப்பட்டுள்ளது.
- ஜெர்மனி தனது கடைசி அணுமின் நிலையத்தினை படிப்படியாக அகற்றும் திட்டத்தின் கீழ் அகற்றத் திட்டமிட்டுள்ளது.
- 73P/சுவாசூமந்வாச்மான் விண்கல் பொழிவை ஏற்படுத்தக்கூடும்.
- இந்தியா தனது பயணிகளைக் கொண்ட முதல் விண்வெளி விமானத்தை ஏவத் திட்டமிட்டுள்ளது.
- மைக்குரோனீசியக் கூட்டு நாடுகளின் சுங் மாநிலம் சுதந்திர வாக்கெடுப்பை நடத்தும்.
- நியூ ஹரைசன்ஸ் கைப்பர் பட்டை ஆய்வை நிறைவுபெறும்.
- உலகிலேயே அதிக மக்கள் தொகை கொண்ட நாடாக இந்தியா சீனாவை விஞ்சும் என எதிர்பார்க்கப்படுகிறது.
- வீரா சி. ரூபின் கண்காணிப்பகம் முதல் ஒளி விழும் நிகழ்வு 2022 ஏற்படும் என்று எதிர்பார்க்கப்படுகிறது. ஒரு வருடம் கழித்து முழுமையான அறிவியல் செயல்பாடுகள் தொடங்கும்.
- 2022ஆம் ஆண்டு ஹங்கேரி நாடாளுமன்றத் தேர்தல் நடைபெற உள்ளது.
- 2022ஆம் ஆண்டிற்கான ஆசியக் கிண்ண துடுப்பாட்டப்போட்டி இலங்கையில் நடைபெற உள்ளது.
- கபரோவ்ஸ்க் பிரதேசத்தின் முன்னாள் ஆளுநர் செர்ஜி ஃபுர்கலின் மீதான விசாரணை உருசியாவில் நடைபெறும் என எதிர்பார்க்கப்படுகிறது
- 2022 ஆத்திரேலிய கூட்டாட்சித் தேர்தல் 21 மே 2022க்குப் பிறகு நடைபெற உள்ளது.
# 2022

## இதனையும் காண்க

- 2022 இல் இந்தியா
- 2022 இல் தமிழ்நாடு
# கலிபோர்னியம்(III) குளோரைடு

**கலிபோர்னியம்(III) குளோரைடு** (*Californium(III) chloride*) CfCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். கலிபோர்னியம் ஆக்சைடு (Cf<sub>2</sub>O<sub>3</sub>) மற்றும் கலிபோர்னியம் ஆலைடுகளான கலிபோர்னியம் புளோரைடு (CfF<sub>3</sub>), கலிபோர்னியம் அயோடைடு (CfI<sub>3</sub>) சேர்மங்களைப் போல இதிலும் கலிபோர்னியம் +3 என்ற ஆக்சிசனேற்ற நிலையில் உள்ளது.
# கலிபோர்னியம்(III) குளோரைடு

## தயாரிப்பு

கலிபோர்னியம்(III) ஆக்சைடுடன் ஐதரசன் குளோரைடைச் சேர்த்து வினைபுரியச் செய்து கலிபோர்னியம்(III) குளோரைடு தயாரிக்கப்படுகிறது.
:Cf<sub>2</sub>O<sub>3</sub> + 6 HCl → 2 CfCl<sub>3</sub> + 3 H<sub>2</sub>O
# கலிபோர்னியம்(III) குளோரைடு

## பண்புகள்

### வேதிப் பண்புகள்

500 பாகை செல்சியசு வெப்பநிலை வரை கலிபோர்னியம்(III) குளோரைடை சூடுபடுத்தினால் இது நீராற்பகுப்புக்கு உட்பட்டு கலிபோர்னியம் ஆக்சிகுளோரைடைக் கொடுக்கிறது.
# கலிபோர்னியம்(III) குளோரைடு

## பண்புகள்

### இயற்பியல் பண்புகள்

கலிபோர்னியம்(III) குளோரைடு நீரில் கரையும். இதனால் Cf<sup>3+</sup> மற்றும் Cl<sup>−</sup> அயனிகள் உருவாகின்றன. மரகதப் பச்சை நிறத்தில் காணப்படும் இந்த உப்பு அறுகோண வடிவத்தில் படிகமாகிறது. கலிபோர்னியம்(III) குளோரைடு வலிமையான கதிரியக்கப் பண்பை வெளிப்படுத்துகிறது.
# கோல்செட்

**கோல்செட்** (**Kolshet**) இந்தியாவின் மகாராட்டிரா மாநிலத்தின் தானே மாவட்டத்தில் உள்ள தானே மாநகராட்சியில் அமைந்த பகுதியாகும்.இது மும்பை பெருநகரப் பகுதியாகும். கிழக்கு விரைவுச் சாலையையும், மேற்கு விரைவுச் சாலையும் கோல்செட் சாலை இணைக்கிறது. மேலும் கோல்செட் சாலை கோட்புந்தர் சாலையை இணைக்க ஒரு புறவழிச் சாலையாக உள்ளது. கோல்செட் வான்படை தளம் அருகே உள்ள கேந்திரிய வித்தியாலம், மும்பை பல்கலைகழகத்தின் தானே வளாகம், கோல்செட்டில் நிறுவப்பட்டுள்ளது. அருகமைந்த மருத்துவமனைகள் ஜுபிடர் மருத்துவமனை ஆகும்.
# சில் பட்டா

**சில் பட்டா** (**Shil Phata**) இந்தியாவின் மகாராட்டிரா மாநிலத்தின் தானே மாவட்டம், தானே மாநகராட்சியில் உள்ள பகுதியாகும். இது பார்சிக் மலைக்கு கிழக்கே, பழைய மும்பை-புனே சாலையில் (தேசிய நெடுஞ்சாலை 4) அமைந்துள்ளது. இது தானே நகரத்திற்கும், நவி மும்பைக்கும் மற்றும் கல்யாண் - டோம்பிவிலிக்கும் சந்திப்பாக உள்ளது. சில் பட்டாவிற்கும், கல்யாண் இடையே மோனோ இரயில் திட்டம் செயல்பட்டு வருகிறது.  
4 ஏப்ரல் 2013 அன்று சில் பட்டாவில் விதிமுறைகள் மீறி கட்டிய கட்டிட இடிபாட்டில் 72 பேர் கொல்லப்பட்டனர் மற்றும் டஜன் கணக்கானோர் படுகாயம் அடைந்தனர்.
# கிழக்கு விரைவு நெடுஞ்சாலை

**கிழக்கு விரைவு நெடுஞ்சாலை** (**Eastern Express Highway** சுருக்கமாக **EEH**, இந்தியாவின் மகாராட்டிரா மாநிலத்தின் தெற்கு மும்பை பகுதியின் சத்திரபதி சிவாசி தொடருந்து நிலையத்தையும், தானே மாவட்டத்தின் தானே நகரத்தையும் இணைக்கும் 23.55 கிலோ மீட்டர் நீளம் கொண்ட விரைவுச் சாலை ஆகும். இது மும்பை பெருநகரப் பகுதிகளை இணைப்புதுடன், தில்லி வரை செல்லும் தேசிய நெடுஞ்சாலை 48யின் ஒரு அங்கமாகும். இந்த விரைவுச் சாலை இடது புறம் 3 மற்றும் வலது 3 ஆக மொத்தம் 6 வழித்தடங்களும், பல மேம்பாலங்களும் கொண்டது.  
இந்த விரைவுச் சாலை, பாண்டுப்பில் பாண்டுப்-ஐரோலி மேம்பாலச் சாலையும், விக்ரோளியில் ஜோகேஸ்வரி-விக்ரோளி இணைப்புச் சாலையையும், சாந்த குருசில் சாந்த குருஸ்-செம்பூர் இணைப்புச் சாலையையும் கடக்கிறது.
# கிழக்கு விரைவு நெடுஞ்சாலை

## இதனையும் காண்க

- மேற்கு விரைவு நெடுஞ்சாலை
# இரட்டைப் பட்டைக்கூம்பு

**இரும-சீர் அறுகோண இருபட்டைக்கூம்பு**  
| Type | இருமம்-சீர்திண்மம் (இருமம்-அரை ஒழுங்கு பன்முகி) |  |
| --- | --- | --- |
| கோஎக்சிட்டர் வரைபடம் |  |  |
| இசுலாபிலிக் குறியீடு | { } + {*n*} |  |
| முகங்கள் | 2*n* சர்வசம இருசமபக்க முக்கோணங்கள் |  |
| விளிம்புகள் | 3*n* |  |
| உச்சிகள் | 2 + *n* |  |
| முக அமைவு | V4.4.*n* |  |
| சமச்சீர்மை குலம் | D<sub>*n*h</sub>]], [*n*,2], (**n*22), order 4*n* |  |
| சுழற்சி குலம் | D<sub>*n*</sub>, [*n*,2]<sup>+</sup>, (*n*22), order 2*n* |  |
| இருமப் பன்முகி | (குவிவு) சீர்பன்முகி *n*-கோணப் பட்டகம் |  |
| பண்புகள் | குவிவு, முக-கடப்பு, ஒழுங்கு உச்சிகள் |  |
| வலையமைப்பு | ஐங்கோண இருபட்டைக்கூம்பின் வலையமைப்பு (*n* = 5) | } |  
ஒரு (சமச்சீர்) ***n*-கோண இருபட்டைக்கூம்பு** அல்லது ***n*-கோண இரட்டைப்பட்டைக்கூம்பு** (*bipyramid*, *dipyramid*) என்பது ஒரு *n*-கோண பட்டைக்கூம்பையும் அதன் ஆடிபிம்பத்தையும் அவற்றின் அடிப்பக்கங்கள் ஒன்றுடன் ஒன்று ஒட்டியவாறு இணைத்து உருவாக்கப்படும் பன்முகியாகும்.
ஒரு *n*-கோண இருபட்டைக்கூம்பு, 2*n* முக்கோண முகங்கள், 3*n* விளிம்புகள் 2 + *n* உச்சிகளைக் கொண்டிருக்கும்.
# இரட்டைப் பட்டைக்கூம்பு

## "ஒழுங்கு", நேர் இருபட்டைக்கூம்புகள்

ஒரு ***"ஒழுங்கு"* இருபட்டைக்கூம்பின்** அடிப்பக்கம் *ஒழுங்கு பல்கோணமாக* இருக்கும். இது ஒரு *நேர்* இருபட்டைக்கூம்பாகக் கொள்ளப்படுகிறது..  
ஒரு நேர் இருபட்டைக்கூம்பின் மேலுச்சிகள் இரண்டில் ஒன்று பல்கோண அடியின் மையம் அல்லது *திணிவு மையத்திற்கு* நேர் மேற்புறத்திலும் மற்றொன்று நேர் கீழ்ப்புறத்திலும் அமைந்திருக்கும்.  
ஒரு ஒழுங்கு நேர் (சமச்சீர்) *n*-கோண இருபட்டைக்கூம்பின் இசுலாபிலிக் குறியீடு: :}.  
ஒரு நேர் (சமச்சீர்) இருபட்டைக்கூம்பின் இசுலாபிலிக் குறியீடு:
:. P - அடிப்பக்கப் பல்கோணத்தைக் குறிக்கிறது.  
ஒழுங்கு உச்சிகளுடைய, "ஒழுங்கு" நேர் *n*-கோண இருபட்டைக்கூம்பானது *n*-கோண சீர் பட்டகத்தின் இருமமாகவும் சர்வசம இருசமபக்க முக்கோண முகங்களையும் கொண்டிருக்கும்.  
ஒரு "ஒழுங்கு" நேர் (சமச்சீர்) *n*-கோண கோள இருபட்டைகூம்பைப் போல, ஒரு ஒழுங்கு நேர் (சமச்சீர்) *n*-கோண இருபட்டைக்கூம்பை ஒரு கோளத்தின் மீது தொலைவுக் குறுக்கம் செய்யலாம்:
ஒரு துருவத்திலிருந்து மற்றொரு துருவத்துக்குச் செல்லும் சம இடைவெளியிலமைந்த *n* நிலநிரைக்கோடுகள் மற்றும் அவற்றை இருசமக்கூறிடும் நிலநடுக் கோடு.
# இரட்டைப் பட்டைக்கூம்பு

## சமபக்க முக்கோண இருபட்டைக்கூம்புகள்

சமநீளமுள்ள விளிம்புகள் கொண்ட இருபட்டைக்கூம்புகளில் "ஒழுங்கு" நேர் (சமச்சீர்) முக்கோண, நான்கோண, ஐங்கோண இருபட்டைக்கூம்புகளென மூன்று வகைகள் உள்ளன. இதில் சமநீள விளிம்புகள் கொண்ட நான்முக அல்லது சதுர இருபட்டைக்கூம்பு பிளேட்டோவின் சீர்திண்மமாகவும், சமநீள விளிம்புடைய முக்கோண, ஐங்கோண இருபட்டைக்கூம்புகள் ஜான்சன் சீர்திண்மங்களிலும் அடங்கும் (J<sub>12</sub> and J<sub>13</sub>).
**சமபக்க முக்கோண இருபட்டைக்கூம்புகள்:**  
| ஐங்கோண இருபட்டைக்கூம்பு
(J<sub>13</sub>) |
| --- |
# இரட்டைப் பட்டைக்கூம்பு

## கன அளவு

இருபட்டைக்கூம்பின் (சமச்சீர்) கன அளவு:
<math display="block">V = \frac{2}{3} Bh \,,</math>
இதில் என்பது அடிப்பக்கத்தின் பரப்பளவு; என்பது அடிப்பக்கத் தளத்திலிருந்து மேலுச்சியின் செங்குத்து உயரம்.  
இருபட்டைக்கூம்புகளின் அடிப்பக்கத்தின் வடிவமும் மேலுச்சியின் அமைவிடமும் எவ்வாறாக இருந்தாலும் இந்தக் கனவளவுக்கான வாய்பாடு பொருந்தும்; ஆனால் செங்குத்து உயரம் ஆனது, அடிப் பல்கோணத்தின் உட்தளத்திலிருந்து மேலுச்சிக்கு அளவிடப்பட வேண்டும்.  
எனவே ஒரு *ஒழுங்கு* இருபட்டைக்கூம்பின் அடிப்பக்கம் பக்க நீளம் கொண்ட -பக்கப் பல்கோணம்; அதன் உயரம் எனில் அந்த இருபட்டைக்கூம்பின் கனவளவு:
<math display="block">V = \frac{n}{6} hs^2 \cot\frac{\pi}{n} \,.</math>
# இரட்டைப் பட்டைக்கூம்பு

## சாய்வு இரட்டைப் பட்டைக்கூம்பு

நேரற்ற இருபட்டைக்கூம்புகள், *சாய்வு இருபட்டைக்கூம்புகள்* (*oblique bipyramids*) எனப்படும்.
# இரட்டைப் பட்டைக்கூம்பு

## குவிவிலா இருபட்டைக்கூம்புகள்

குவிவிலாப் பல்கோண அடிப்பக்கம் கொண்ட இருபட்டைக்கூம்பானது *குழிவு இருபட்டைக்கூம்பு* (*concave bipyramid*) அல்லது குவிவிலா இருபட்டைக்கூம்பு எனப்படுகிறது.
:
(*) இதன் அடிப்பக்கத்திற்கு மையம் கிடையாது; இதன் உச்சிகள் அடிப்பக்கத்தின் மையத்திற்கு நேரெதிராக மேலும் கீழுமாக அமையாவிட்டால் இது ஒரு *நேர்* இருபட்டைக்கூம்பாக இருக்காது. எனினும் ஒரு குவிவிலா எண்முகியாக இருக்கும்.
# இரட்டைப் பட்டைக்கூம்பு

## சமச்சீரற்ற/தலைகீழ் நேர் இருபட்டைக்கூம்புகள்

*சமச்சீரற்ற *நேர்* பட்டைக்கூம்பு* என்பது சர்வசம அடிப்பக்கங்களும் சமமற்ற உயரங்களுமுடைய இரு *நேர்* பட்டைக்கூம்புகளின் அடிப்பக்கங்கள் பொருத்தப்பட்ட இணைப்பாகும்.  
*தலைகீழ் *நேர்* இரட்டைப் பட்டைக்கூம்பு* என்பது சர்வசம அடிப்பக்கங்களும் சமமற்ற உயரங்களும் கொண்ட இரு *நேர்* பட்டைக்கூம்புகளை அடியோடு அடியாகவும் ஆனால் பொது அடிப்பக்கத்தின் ஒரே பக்கமாக இணைக்கக் கிடைக்கும் வடிவமாகும்.  
சமச்சீரற்ற/தலைகீழ் நேர் இருபட்டைக்கூம்பின் இருமம் ஒரு அடிக்கண்டமாகும்.  
"ஒழுங்கு" சமச்சீரற்ற/தலைகீழ் நேர் *n*-கோண இருபட்டைக்கூம்பின் சமச்சீர்மை குலம் C<sub>*n*v</sub> (வரிசை: 2*n*).
# இரட்டைப் பட்டைக்கூம்பு

## "ஒழுங்கு" நாள்மீன் இருபட்டைக்கூம்புகள்

தனக்குத்தானே வெட்டிக்கொள்ளும் அல்லது ***நாள்மீன்* இருபட்டைக்கூம்பு**, நாள்மீன் பல்கோணியை அடிப்பக்கமாகக் கொண்டிருக்கும்.  
ஒரு *ஒழுங்கு* நாள்மீன் பல்கோணியை அடிப்பக்கமாகவும், அதன் மையத்திற்கு நேரெதிராக மேலும் கீழும் இரு உச்சிகளுடனும் அமைந்தவாறு, ஒன்றுக்கொன்று சமச்சீர் முக்கோண முகங்களை அடிப்பக்கத்தின் ஒவ்வொரு விளிம்புடனும் ஒவ்வொரு உச்சியையும் இணைத்து *"ஒழுங்கு" நேர் சமச்சீர்* நாள்மீன் இருபட்டைக்கூம்பை உருவாக்கலாம்.  
ஒரு "ஒழுங்கு" சமச்சீர் நாள்மீன் இருபட்டைக்கூம்பின் முகங்கள், சர்வசம இருசமபக்க முக்கோணங்களாக இருக்கும்.  
{*p*/*q*}-இருபட்டைக்கூம்பின் கோஎக்சிட்டர் வரைபடம்: .  
**"ஒழுங்கு" சமச்சீர் நாள்மீன் இருபட்டைக்கூம்புகள்:**  
| நாள்மீன் பல்கோணி அடி | 5/2]]-கோணி | 7/2-கோணி | 7/3-கோணி | 8/3-கோணி | 9/2-கோணி | 9/4-கோணி |
| --- | --- | --- | --- | --- | --- | --- |  
**"ஒழுங்கு" நேர் சமச்சீர் நாள்மீன் இருபட்டைக்கூம்புகள்:**  
| நாள்மீன் பல்கோணி அடி | 10/3-கோணி | 11/2-கோணி | 11/3-கோணி | 11/4-கோணி | 11/5-கோணி | 12/5-கோணி |
| --- | --- | --- | --- | --- | --- | --- |
# உள் ஆசியா

**உள் ஆசியா** என்பது ஆசியாவின் வடக்கு மற்றும் நிலம்சூழ் பகுதிகளை குறிப்பதாகும். இதனுள் வட ஆசியா, மத்திய ஆசியா மற்றும் கிழக்கு ஆசியா ஆகியவை அடங்கும். மேற்கு சீனா, வடகிழக்கு சீனா மற்றும் உருசிய சைபீரியா ஆகியவையும் இதனுள் வருகின்றன. 'மத்திய ஆசியா'வின் வரையறைக்குள் உள் ஆசியா பொருந்துகிறது. பெரும்பாலும் வரலாற்றுப் பகுதிகளே இவ்வாறு பொருந்துகின்றன. ஆனால் உள் ஆசியா எனக் குறிப்பிடப்படும் மஞ்சூரியா போன்ற சில பகுதிகள் எந்த வரையிலும் மத்திய ஆசியாவிற்குள் வருவதில்லை. முன்னாள் சின் அரசமரபின் உண்மையான சீனாவின் மேற்கு மற்றும் வடக்கு எல்லைகள் என உள் ஆசியாவை குறிப்பிடலாம். உண்மையான கிழக்காசியாவானது உள் ஆசியாவின் எல்லைகளாக அமைகிறது. உண்மையான கிழக்கு ஆசியாவில் சீனா, ஜப்பான் மற்றும் கொரியா ஆகிய நாடுகள் அடங்குகின்றன.  
உள் ஆசியா என்பது வெவ்வேறு காலங்களில் வெவ்வேறு வாறாக புரிந்து கொள்ளப்பட்டுள்ளது. சில நேரங்களில் உண்மையான சீனா என்ற பதத்துக்கு எதிர்பதமாக விளங்குகிறது. உண்மையான சீனா என்பது ஆன் சீன மக்களை பெரும்பான்மையாக கொண்ட சீனாவின் உண்மையான மாகாணங்களை குறிக்கிறது. 1800ல் உள் ஆசியா என்பது நான்கு முக்கிய பகுதிகளை தன்னகத்தே கொண்டிருந்தது. அவை மஞ்சூரியா (நவீன வடகிழக்கு சீனா மற்றும் வெளி மஞ்சூரியா), மங்கோலியா (உள் மற்றும் வெளி), சிஞ்சியாங் (கிழக்கு துருக்கிஸ்தான்), மற்றும் திபெத். சீனாவின் சிங் அரசமரபால் இப்பகுதிகள் அப்போதுதான் வெல்லப்பட்டிருந்தன. சிங் ஆட்சியில் பெரும்பாலான நேரங்களின்போது பழைய சீன மாகாணங்களில் இருந்து வேறுபட்ட நிர்வாக அமைப்புகளை கொண்டு இப்பகுதிகள் ஆளப்பட்டன. சிங் அரசாங்கத்தின் ஒரு பிரிவான லிபான் யுவான், சிங் பேரரசின் உள் ஆசிய பகுதிகளை மேற்பார்வையில் வைத்திருந்தது.
# மேற்கு விரைவு நெடுஞ்சாலை

மேம்பாலம்]]
**மேற்கு விரைவு நெடுஞ்சாலை** (**Western Express Highway**, சுருக்கமாக: **WEH**) இந்தியாவின் மகாராட்டிரா மாநிலத்தின் மும்பை புறநகர் மாவட்டத்தின் மீரா ரோட்டிலிருந்து துவங்கி வடக்கே பாந்திரா-வொர்லி கடற்பாலம் வரை நீளும் 25.33 கிலோ மீட்டர் நீளம் கொண்ட விரைவுச் சாலையாகும். இந்த விரைவு நெடுஞ்சாலை மொத்தம் 8 முதல் 10 வரையிலான வழித்தடங்கள் கொண்டது. இச்சாலை மும்பை புறநகர் மாவட்டத்தின் மீரா ரோட்டிலிருந்து துவங்கி விரிவாக்கம் அடைந்து, வடக்கே பாந்திரா-வொர்லி கடற்பாலம் அருகே தேசிய நெடுஞ்சாலை 48-இல் இணைகிறது. இச்சாலை மும்பையின் புறநகர் பகுதிகளுக்கும், சத்திரபதி சிவாஜி பன்னாட்டு வானூர்தி நிலையத்திற்கும் விரைவான போக்குவரத்திற்கு உதவியாக உள்ளது.
# மேற்கு விரைவு நெடுஞ்சாலை

## சந்திப்புச் சாலைகள்

மேற்கு விரைவு நெடுஞ்சாலையுடன் கோரேகாவில் வீர சாவர்க்கர் சாலை மற்றும் ஜெனரல் ஏ. கே. வைத்தியா மார்க், ஜோகேஸ்வரி-விக்ரோளி இணைப்புச் சாலை, சாந்த குருஸ்-செம்பூர் இணைப்புச் சாலை, அந்தேரி-குர்லா சாலை, அந்தேரியில் சாகர் சாலை, வில்லே பார்லேயில் சாகர் உயர்த்தப்பட்ட அணுகல் சாலை மற்றும் பாந்த்ராவில் சுவாமி விவேகாநந்தா சாலைகளும் இணைகிறது.
# மேற்கு விரைவு நெடுஞ்சாலை

## இதனையும் காண்க

- கிழக்கு விரைவு நெடுஞ்சாலை
- சாகர் உயர்த்தப்பட்ட அணுகல் சாலை
# மாறன் (நடிகர்)

**கில்லி மாறன்** (*Ghilli Maran*) என்றும் அழைக்கப்படும் மாறன் (4 சூன் 1972 - 12 மே 2021) ஒரு இந்திய நடிகரும், பாடகரும் ஆவார். இவர் முதன்மையாக திரைப்படங்களில் நகைச்சுவை நடிகராக நடித்தார்.
# மாறன் (நடிகர்)

## சொந்த வாழ்க்கை

இவர், தமிழ்நாட்டின் செங்கல்பட்டு மாவட்டம் நத்தம் என்ற ஊரில் நாகம்மாள் --நாகப்பன் தம்பதியினருக்கு மகனாகப் பிறந்தார். இவருக்கு 2 சகோதரிகளும், 4 சகோதரர்களும் உள்ளனர். இவர் கிளாரா என்பவரை மணந்தார். தம்பதியருக்கு நிவ்யா ஏஞ்சல் என்ற மகள் உள்ளார்.
# மாறன் (நடிகர்)

## தொழில்

இவர் 2002 ஆம் ஆண்டு ஏழுமலை திரைப்படத்தில் சிறிய வேடத்தில் நடித்து பெரிய திரையில் அறிமுகமானார். பின்னர் இவர் தரணி இயக்கிய கில்லி (2004) படத்தில் கபடி வீரராக நடித்தார். அது பாக்ஸ் ஆபிஸில் வெற்றி பெற்றது. படத்தில் விஜய்யின் நண்பராக நடித்ததற்காக அறியப்பட்டவர். தலைநகரம் படத்தில் ஒரு அடியாளாக மாறனின் நடிப்பு பார்வையாளர்களால் பாராட்டப்பட்டது. அதில் நடிகர் வடிவேலுவுடன் இணைந்து நடித்திருந்தார்.  
கூடுதலாக, இவர் தனது சொந்த ஊரில் கச்சேரிகளில் கானா பாடல்களையும் பாடினார்.
# மாறன் (நடிகர்)

## இறப்பு

தான் இறப்பதற்கு இரண்டு நாட்களுக்கு முன்பு செங்கல்பட்டு அரசு மருத்துவமனையில் கோவிட்-19 காரணமாக சிகிச்சை பெற்று வந்த மாறன், தனது 48ஆவது வயதில் 12 மே 2021 அன்று இறந்தார்.
# தாராமதி

**தாராமதி** (*Taramati*) என்பது அரிச்சந்திரகாட்டில் உள்ள இரண்டு சிகரங்களில் ஒன்று. இது மகாராட்டிரா மாநிலத்தின் ஆறாவது உயரமான சிகரமாகும் (கடல் மட்டத்திலிருந்து 1431 மீ/ 4695அடி). சல்ஹருக்குப் அடுத்த தரவரிசையில் உள்ளது . அரிச்சந்திரகாட் பீடபூமியில் அமைந்துள்ள இந்த இடம், இதன் தனித்துவமான அழகு காரணமாகச் சிறந்த மலையேற்ற அனுபவத்தை வழங்குகிறது. இந்தியாவின் ஐதராபாத் அருகே தாராமதி என்ற மற்றொரு பிரபலமான பெயரும் உள்ளது. தாராமதி 14ஆம் நூற்றாண்டில் குதுப் ஷாஹி ஆட்சியாளர்களின் அவையின் பிரபலமான பாடகர் ஆவார். மேலும் தாராமதி பரதாரி ஐதராபாத் நகரத்தில் உள்ள ஒரு சுற்றுலாத் தலமாகும்.
# மாகிம் விரிகுடா

**மாகிம் விரிகுடா** (**Mahim Bay**) இந்தியாவின் மகாராட்டிரா மாநிலத் தலைநகரான மும்பை மாநகரத்தின், அரபுக் கடலை ஒட்டி அமைந்த விரிகுடா ஆகும். மாகிம் விரிகுடாவின் தெற்கு முனையில் வொர்லியும், வடக்கு முனையில் பாந்த்ராவும் உள்ளது. மித்தி ஆறு மாகிம் விரிகுடாவில் கலக்கிறது.
# மாகிம் விரிகுடா

## இதனையும் காண்க

- கடற்கழிகள்
# திருமங்கலம் மெற்றோ நிலையம்

## நிலையம்

கோயம்பேடு அருகே நிலத்தடி ரயில் நிலையமாக இந்த நிலையம் கட்டப்பட்டது. இந்த நிலையம் ஒரு மணி நேரத்திற்கு சுமார் 23,000 பயணிகளைக் கையாளும் திறன் கொண்டது. நிலையத்தில் நான்கு நுழைவு மற்றும் வெளியேறும் வாயில்கள் உள்ளன.
# திருமங்கலம் மெற்றோ நிலையம்

## நிலையம்

### போக்குவரத்து

திசம்பர் 2019 நிலவரப்படி, இந்த நிலையத்தில் சுமார் 10,000 பயணிகள் ரயில்களில் பயணித்துள்ளனர். இது சென்னையின் மிகவும் பரபரப்பான மெற்றோ நிலையமாக மாறியுள்ளது.
# திருமங்கலம் மெற்றோ நிலையம்

## நிலையம்

### நிலைய அமைப்பு

| **M** | இடைமாடி | கட்டுப்பாடு நிலையம், நிலைய அலுவலர், பயணச்சீட்டு/டோக்கன், கடைகள் |
| --- | --- | --- |
| **P** | <span>**தெற்கு நோக்கி**</span> | நடைமேடை 1 → பரங்கிமலை தொடருந்து நிலையம் நோக்கி |
| <small>தீவு நடைமேடை, வலது புறம் உள்ள கதவுகள் திறக்கும்</small> |  |  |
| <span>**வடக்கு நோக்கி**</span> | நடைமேடை 2 ← சென்னை மத்திய மெட்ரோ நிலையம் | } |
# திருமங்கலம் மெற்றோ நிலையம்

## நுழைவு/வெளியேறு

நான்கு நுழைவாயில்கள் உள்ளன. அனைத்தும் இரண்டாவது நிழற்சாலையில் உள்ளன. விமான நிலையம் அல்லது கோயம்பேடு நோக்கிப் பயணிக்கும்போது இடதுபுறத்தில் உள்ள வெளியேறும் வழிகயாகத் திருமங்கலம், முகப்பேர், பாடி, கோயம்பேடு ஆகிய இடங்களுக்குச் செல்வதற்கு மிகவும் பொருத்தமானது. மேலும், லலிதா மற்றும் ஜிஆர்டி நகைக்கடைகள் இந்தப் பக்கத்தில் தான் உள்ளன.
# இலங்கை கரிச்சான்

**இலங்கை கரிச்சான்** (*Sri Lanka drongo*)(*டைக்ரூரசு லோபோரினசு*) அல்லது **சிலோன் கிரீட கரிச்சான்** என்பது டிக்ரூரிடே குடும்பத்தினைச் சார்ந்த ஒரு வகை சிற்றினப் பறவையாகும். இது இலங்கையில் மட்டுமே காணப்படும் அகணிய உயிரி ஆகும். இது முன்னர் துடுப்பு வால் கரிச்சான் சிற்றினத்தின் துணையினமாகக் கருதப்பட்டது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில மற்றும் மலைக் காடுகள் ஆகும்.